ZAPISNIK sa sastanka osnivanja inicijativnog Elixir čvora Hrvatska

Zagreb, 14.6.2019.

Sastanak je sazvao Odbor za primijenjenu genomiku Hrvatske akademije znanosti i umjetnosti, a održan je u maloj sjedničkoj dvorani HAZU 14. lipnja 2019. u 13 sati.

Sastanku je predsjedao akademik Stjepan Gamulin. Nazočili su članovi Odbora za primijenjenu genomiku HAZU-a te izaslanici pojedinih institucija koje su zainteresirane sudjelovati u hrvatskom čvoru Elixira: dipl. ing. mat. Ante Turudić (Agronomski fakultet Zagreb), doc. dr. Krešimir Križanović (FER Zagreb), prof. dr. Antonio Starčević (PBF Zagreb), dr. sc. Ines Vlahović (Visoko učilište Algebra), prof. dr. Tomica Hrenar (zamjena za prof. dr. Kristiana Vlahovičeka), doc. dr. Ivana Ratkaj (Odjel za biotehnologiju u Rijeci), prof. dr. Fran Borovečki (Medicinski fakultet Zagreb), dr. sc. Oliver Vugrek (IRB Zagreb), prof. dr. Natalija Velić (Prehrambeno tehnološki fakultet Osijek), doc. dr. Lidija Begović (Odjel za biologiju u Osijeku), doc. dr. Stana Tokić (Medicinski fakultet Osijek), doc. dr. Matko Glunčić (Fizički odjek PMF-a Zagreb) i prof. dr. Saša Bogdan (Šumarski fakultet Zagreb) i dr. Andrej Belančić (izaslanik prof. dr. Saše Ostojića, Medicinski fakultet Rijeka).

Akademik S. Gamulin i dr. I. Vlahović su izvijestili nazočne o osnovnim podatcima o radu Elixira. Na sastanku je osnovan Inicijativni čvor Elixir Hrvatska. Predloženo je pozivanje dodatnih institucija: SRCE, CARNET te pravnih stručnjaka koji bi pomogli u izradi ugovora. Medicinski fakultet Zagreb je izabran za koordinacijsku ustanovu Inicijativnog čvora, a prof. dr. F. Borovečki za koordinatora Inicijativnog čvora te doc. dr. Filip Sedlić za tajnika. Dogovoreno je da institucije načine samoevaluaciju koja bi Inicijativnom odboru pomogla u izboru sudionika čvora. Obrazac za samoevaluaciju će sastaviti: prof. dr. F. Borovečki. prof. dr. A. Starčević, prof. dr. K. Vlahoviček, doc. dr. M. Glunčić, doc. dr. I Ratkaj, prof. dr. S Tokić i doc. dr. F. Sedlić. Obrazac će sadržavati podatke o relevantnim radovima, projektima, opremi, uslugama koje se mogu ponuditi Elixiru kao i drugim informacijama o radu institucije o čemu će se odlučiti na sastanku skupine za izradu obrasca. Predlaže se do kraja rujna dovršiti samoevaluaciju.

Zapisnik sastavio:

Filip Sedlić